SUID-AFRIKAANSE RADIOLIGA 
SARLNUUS SONDAG 26 JANUARIE 2003 


U luister na amateurradiostasie ZS6SRL van die Suid-Afrikaanse Radioliga,die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTEL 


Dit is met leedwese dat ons die ontydige dood van Harrigan Walpole, ZS5CBW, 
seun van Brian Walpole ZS5BOJ en sy moeder Dawn ZSSBPG moet aankondig. 
Harrigan is in a fratsmotorongeluk in London Engeland op Saterdag 11 Jan- 
uarie oorlede. Aan Harrigan se vrou Heidi, sy ouers Brian, Dawn en sy suster 
Samantha, ander familie en vriende ons innige meegevoel. 


POUSE 
In die nuus vandag; 


AUSTRALIAANSE AMATEURS INGESPAN OM TE HELP MET VELD- 
BRANDE 


“LOGBOEK VAN DIE WêRELD” BEREIK TOETSSTADIUM 
AMATEURRADIOKLUBS BIED RAE-KURSUSSE AAN 
DATUMS OM TE ONTHOU 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 
Die SARLnuusdiens nooi klubs en individue om nuus aangaande amateurradio 
aan news@sarl.org.za nie later as die Donderdag wat die bulletin vooraf gaan, 
in te stuur. Indien moontlik stuur dit asb in Afrikaans sowel as Engels. 


U luister na ZS6SRL. 
Die nuus volg in besonderhede: 


AUSTRALIESE AMATEURS INGESPAN OM TE HELP MET VELD- 
BRANDE 


'n Reeks veldbrande het in beboste gebied in noord-wes Victoria (VK3) uitge- 
breek en woed reeds vir agttien dae met letterlik honderde brandslaners wat die 
brande probeer blus. 


Vir die afgelope week het vrywillige amateurs bygestaan deur boodskappe te 
herlei vir die plaaslike nooddienste. 


Met uiterste toestande wat verwag word oor die lang naweek waarin Austral- 
iëdag gevier word, bestaan 'n dringende nood dat vrywillige amateurs hulle 
kennis sal gebruik om die nodige radioverkeer te hanteer. 


Honderde vuurslaners veg verwoed voort in digte rook en versengende hitte met 
hulle uitsig beperk, om die brande te blus. 


Met geen einde in sig nie, het baie inwoners in heelparty dorpe reeds hulle tuistes 
ontruim. 


Die nooddienste van die Wireless Institute of Australia, WICEN (Wireless In- 
stitute Civic Emergency Network) het radioamateurs op diens in drie sentra, nl 
Mt Beauty, Corryong en Ovens. Hulle bedryf radios en hanteer noodverkeer. 


WIA Victoria se President, Jim Linton, VK3PC, sê die bosbrandbestryd- 
ingsagentskap, die Departement van Volhoudendheid en Omgewing, het 'n 
oproep op WICEN gedoen om diens te lewer deur operateurs te verskaf om die 
Sentrum se radios te beman en sodoende broodnodige personeel vry te laat om 
die brande te beveg. 


WICEN se Provinsiale Koordineerder, John Kerr, VK3BAF, te Mt Beauty berig 
dat die vrywillige amateurs soms soveel as 12 tot 14 uur skofte moes werk. 


Hy sê voorts dat die WICGEN-lIede goed inpas by die personeel van die nooddi- 
enste en hulle kloekmoedige poging word ten seerste waardeer. 


In die tussentyd het WICEN `n lys opgetrek van vrywilligers wat gedurende die 
komende langnaweek die bestaande skofte kan vervang asook vir hulpverlening 
op ander plekke in Victoria. 


Die volgende verslag word hierdie naweek op die WIA webtuiste gepos by 
wwWw.wiavic.org.au. 


“LOGBOEK VAN DIE WêRELD” BEREIK TOETSSTADIUM 


Volgens die ARRL-nuus het die lang verwagte “Logboek van die Wêreld” of 
“Logbook of the World” (afgekort LoTW) - die ARRL se veilige elektroniese 
kontakverifikasiesisteem hierdie maand `n groot sprong nader aan publieke vrys- 
telling geneem met verskeie weke van beperkte - of “alpha-toetsing”. Dosyne 
radioamateurs het `n voorlopige uitgawe van die LoTW-sagteware, wat steeds 
ontwikkel word, nagegaan. Wanneer dit gereed is sal LoTW `n middel daarstel 
vir deelnemers om te kwalifiseer vir sertifikate soos DXCGC of WAS sonder om 
eers vooraf werklike @SL-kaarte te versamel. 


Deur middel van e-poskoppelings het die LoTW-toetsers twee weke spandeer om 
hul roepseine te registreer, logs op te laai en probeer om die stelsel tot uiterstes 
toe te dryf. Een toetser was verstom oor sy robuustheid nadat hy die volledige 
log van 'n stasie van ongeveer 320 000 G@SO's ingelaai het. Hy het gesê dat hy 


hierdie blok gestuur het met die verwagting dat die sisteem sal laat kraak maar 
dit het nie gebeur nie. 


Projekleier Wayne Mills, N7NG, sê LoTW sal nie die einde van @SL-kaarte 
beteken nie. Dit sal inteendeel 'n vinniger en akkurater manier manier daarstel 
vir amateurs wat sertifikate najaag en ook sekere moontlikhede vir menslike 
foute uitskakel wat met die tradisionele proses kan gebeur. 


Anders as elektroniese @OSL-stelsels wat nou in gebruik is, is LoTW nie opges- 
tel om @SL-kaarte via die Internet uit te ruil nie. Die hoofidee is dat die 
ARRL `n betroubare log databasis in stand sal hou wat deurlopend deur Dxers, 
mededingers, DXpedisies en duisende individuele amateurs opgedateer sal word. 


Dit word verwag dat betatoetsing van LoTW vir die algemene amateurradiop- 
ubliek binnekort sal begin. Die ARRL het nie `n spesifieke datum vir die inge- 
bruikneming van die stelsel aangekondig nie. 


Dit is verseker dat die ywerige Dxers die implementering van die stelsel angstig 
afwag. 


AMATEURRADIOKLUBS BIED RAE-KURSUSSE AAN 


Die Sandton Amateurradioklub sal weer `n RAE-kursus aanbied vir die komende 
eksamen. 


Die kursus begin op Woensdag 5 Februarie. 


Lesings word elke Woensdagaand aangebied by die Nasionale AmateurRadioSen- 
trum, Radiokop. 


Vir verdere inligting, kontak Graham ZS6GJH by 082 441 6989 of stuur e-pos 
aan zs6gjh@icon.co.za. 


Die Magalies Radioamateurklub sal `n kursus dmv Afrikaans in Pretoria begin 
op Saterdag 8 Februarie om 14:00 in hul klubhuis op die hoek van Breyerlaan en 
Millstraat, Waverley, Pretoria. Voornemende studente kan vir Marten, ZS6ZY, 
by tel 012 332 2104 of vir George, ZS6ONE, by tel 012 664 4155 vir meer inligting 
kontak. 


SARL HF VELDDAG 


Die eerste been van die SARL HF velddag sal plaasvind oor die naweek van 8 
en 9 Februarie 2003. Die reëls is aangepas sover dit die opstel van die veldstasie 
en kraglewering vermenigvuldigers betref en bonus punte sal nou toegeken word. 
Die reëls verskyn in die nuwe kompetisie boek wat beskikbaar is op die SARL 
se webtuiste binne die komende week as dit nie reeds daar is nie. 


SARL KINDERDAGAKTIWITEITE 


Moenie die SARL Kinderdag vergeet wat plaasvind op Saterdag 8 Februarie nie. 
Neem asseblief kennis van die nuwe datum. 


NUWE ADRES VIR NUUSITEMS 


Die gebruik van die Hotmailadres vir sarlnuus word nou gestaak. Nuusitems 
moet in die vervolg slegs aan news@sarl.org.za gestuur word. 


Hierdie bulletin is saamgestel deur Martin, ZSGABU, en gelees deur ......... var 
DUI... AS 'N diens aan radioamateurs, kortgolfluisteraars en elektronikaen- 
toesiaste. 


Die SARL nooi u ook om Sondae om 10:00 na Amateur Radio Mirror Interna- 
tional op 21560, 9750 en 7082 kHz en 145,625 MHr in die Oos Londen-, 145,650 
in die Durban- en 145,750 MHG in die Pretoriagebied te luister. 'n Heruitsend- 
ing kan Maandagaande om 20:00 SAT op 3215 kHz gehoor word. ARMI word 
deur Telkom en Sentech geborg. 


Onthou om vandag Sondag 26 Januarie aan te sluit by die President van die 
SARL se eerste net vir vanjaar wat om 12:00 op 7082 kHz op die lug sal wees. 
Die volgende net sal op Sondag 23 Februarie gehou word. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


